ג'יי הוסלר

ג'יי הוסלר (באנגלית: Jay Hosler) (נולד ב-21 בנובמבר 1966) הוא המחבר והמאייר של קומיקס מוכוון מדע. הוא ידוע בעיקר בזכות הרומנים הגרפיים שלו. ספרו "Clan Apis" (שבט הדבורים), זוכה פרס קרן קסריק (Xeric), עוקב אחר חייה של דבורת דבש בשם ניוקי. הסיפור מעביר מידע עובדתי על דבורי דבש באופן הומוריסטי, דרך הלמידה של ניוקי על כל שלב חדש בחייה. ספרו "The Sandwalk Adventures" (הרפתקאות הליכת החול), ספר שהיה מועמד לפרס אייזנר, עוקב אחר שיחה על אבולוציה בין צ'ארלס דרווין לקרדית זקיק המתגוררת בגבה השמאלית. ספרו "Optical Allusions" (אשליות אופטיות), שמומן בחלקו על ידי מענק של הקרן הלאומית למדע, מסביר את התפתחות העין והראיה על ידי מעקב אחר סיפורו של "קמטים" (Wrinkles), מוח הפלא. הוסלר הוא גם אנטומולוג ופרופסור חבר לביולוגיה במכללת ג'וניאטה בהנטינגדון, פנסילבניה.

== ביוגרפיה ==
הוסלר גדל בהנטינגטון, אינדיאנה, והוא בוגר מחזור 1989 של אוניברסיטת דפאו. הוא קיבל תואר דוקטור לביולוגיה באוניברסיטת נוטרדאם באינדיאנה בשנת 1995, ועשה פוסט דוקטורט במעבדת המחקר של דבורי הדבש באוניברסיטת המדינה של אוהיו.<ref name="chronicle">Biemiller, Lawrence. "Darwin's Talking Mite." The Chronicle of Higher Education. Volume 49, Issue 40, Page A48. June 13, 2003.</ref><ref name="cv">Hosler, Jay. [http://www.jayhosler.com/biologist.html Jay Hosler, Ph.D.] [curriculum vita]</ref>

הוסלר לא הוכשר רשמית באמנות, אך גדל בקריאת קומיקס ואומר כי "תמיד היה מצייר". הוא צייר רצועות קומיקס לעיתון הסטודנטים כשהיה בדפאו, וקיבל תשלום עבור ציור רצועת קומיקס יומית בעיתון הסטודנטים כשהיה בנוטרדאם. התוצר הראשון של העניין המשולב שלו במדע ובציור קריקטורה היה בפרסום "Cow-Boy" בשנת 1997.

כפרופסור חבר במכללת ג'וניאטה, מיזג הוסלר את תחומי העניין שלו בקומיקס ובהוראה בכמה אופנים. הוא קיבל מענק מהקרן הלאומית למדע ויצר הכלאה של קומיקס וספר לימוד מסורתי בביולוגיה, המכסה את התפתחות הראייה והביולוגיה החושית, "Optical Allusions". "דירוגי ביצועיהם של התלמידים במדעים בחינוך העל יסודי יורדים בקצב מדאיג, כך שברור שמשהו לא עובד טוב בכיתה", אומר הוסלר. "אנחנו לא יכולים לפחד מניסוי של משהו קיצוני כדי לשנות את האופן שבו התלמידים לומדים."<ref name="fine_tuning">"[http://www.juniata.edu/services/news/index.html?SHOWARTICLE+2143 Fine-tooning Science: Juniata Biologist to Create Comic Science Text]." Campus News. Juniata College. June 26, 2006. Retrieved on 2007-11-19.</ref> הוסלר לימד בצוות (עם היסטוריון) קורס בנושא "קומיקס ותרבות".<ref name="pow_juniata">"[http://www.juniata.edu/services/news/index.html?SHOWARTICLE+2565 Pow! Juniata Professors Take On Comic Books and American Culture]." Campus News. Juniata College. March 5, 2007. Retrieved on 2007-11-19.</ref>

להוסלר ולאשתו ליסה שני בנים, מקסוול סקוט וג'ק דה-מוס.

== השפעות ==
הוסלר מציין את סטיב דיטקו, סטן לי וג'ק קירבי כהשפעות מוקדמות שגרמו לו להתקרב לקומיקס. הוא מציין את גארי לארסון, ביל ווטרסון, ג'ף סמית', לינדה מדלי ולארי מרדר כהשפעות מאוחרות יותר.<ref name="sciscoop">[http://www.sciscoop.com/story/2004/2/28/73554/0027 Interview: Cartoonist/Scientist Jay Hosler Answers] SciScoop: Science News Forum, posted Feb 28, 2004.</ref>

== מקורות ==
=== רומנים גרפיים ===
* Clan Apis, published by Active Synapse, 2000
* The Sandwalk Adventures, published by Active Synapse, 2003
* Optical Allusions, published by Active Synapse, 2008
* Evolution. (art by Kevin Cannon and Zander Cannon) Hill and Wang, , 2011
* Last of the Sandwalkers published by First Second, 2015

=== קומיקס ===
* Cow-Boy #1, Active Synapse, 1997
* "The Conundrum of the Killer Coronavirus" in the [https://web.archive.org/web/20061011061948/http://www.biotechinstitute.org/resources/pdf/yw14_1.pdf Emerging Diseases] issues of [https://web.archive.org/web/20061206110837/http://www.biotechinstitute.org/resources/your_world_magazine.html Your World: Biotechnology and You] (14.1), 2004
* "[http://www.jayhosler.com/nonono.pdf The Diabolical Dr. Nonono]" in AWIS Magazine, 2004
* illustrated 6 pages in Suspended in Language by Jim Ottaviani and Leland Purvis, G. T. Labs, , 2004

=== פרסומים מדעיים ===
* Hosler, Jay S., Buxton, Kristi L. and Smith, Brian H. (2000). Impairment of Olfactory Discrimination by Blockade of GABA and Nitric Oxide Activity in the Honey Bee Antennal Lobe. Behavioral Neuroscience 114 No. 3 pg. 514–525
* Hosler, Jay S. and Smith, Brian H. (2000). Blocking and the detection of odor components in blends. Journal of Experimental Biology 203, 2797–2806
* Chandra, S., Hosler, J. S. and Smith, B. H. (2000). Heritable variation for latent inhibition and its correlation to reversal learning in the honey bee, Apis mellifera. Journal of Comparative Psychology 114, No.1, 86–97.
* Hosler, J. S., Burns J. E., and Esch H. E. (2000). Flight Muscle Resting Potential and Species-Specific Differences in Insect Chill-Coma. Journal of Insect Physiology 45 No.5 pg. 621–627

== קישורים חיצוניים ==
* 
* [http://www.depauw.edu/news/index.asp?id=12751 Chronicle of Higher Education Profiles Prof. Jay Hosler '89, Whose Comics Teach] DePauw University News. June 10, 2003.
* [http://www.depauw.edu/news/index.asp?id=14979 "Teaching Comic" of Prof. Jay Hosler '89 Featured in Magazine] DePauw University News. December 6, 2004.
[http://comicsworthreading.com/2006/01/22/the-sandwalk-adventures/ The Sandwalk Adventures (review)] reviewed in Comics Worth Reading, Jan 22, 2006.
* [https://www.npr.org/templates/story/story.php?storyId=4495248 Holy Evolution, Darwin! Comics Take On Science], by Neda Ulaby on NPR's Morning Edition. Includes interviews with Jay Hosler and science comic writer Jim Ottaviani. Aired Feb. 14, 2005.
* [http://www.sequentialtart.com/archive/oct01/hosler.shtml To Bee or Not to Bee]. Sequential Tart. Interview of Jay Hosler by Marcia Allass. Jan 2001
* [https://web.archive.org/web/20120629014305/http://www.activesynapse.com/graphicnovels.html המו"ל של ג'יי הוסלר - סינפסה פעילה]

== הערות שוליים ==

קטגוריה:קומיקסאים אמריקאים
קטגוריה:ביולוגים אמריקאים
קטגוריה:אנטומולוגים
קטגוריה:בוגרי אוניברסיטת נוטרדאם
קטגוריה:בוגרי אוניברסיטת דפאו
קטגוריה:אמריקאים שנולדו ב-1966